CELEX: 
Language: mt
Date: 2021-06-29 00:00:00
Title: DIRETTIVA DELEGATA TAL-KUMMISSJONI (UE) .../... li temenda d-Direttiva 2014/47/UE tal-Parlament Ewropew u tal-Kunsill fir-rigward ta’ modifiki fid-deżinjazzjonijiet tal-kategoriji tal-vetturi li jirriżultaw minn emendi għal-leġiżlazzjoni dwar l-approvazzjoni tat-tip

MEMORANDUM TA’ SPJEGAZZJONI
            
            
               1.KUNTEST TAL-ATT DELEGAT
            
            
               Id-Direttiva 2014/47/UE
                  1
                tal-Parlament Ewropew u tal-Kunsill tat-3 ta’ April 2014 dwar l-ispezzjonijiet tekniċi waqt it-traġitt tal-affidabilità stradali ta’ vetturi kummerċjali li jiċċirkolaw fl-Unjoni u li jirrevoka d-Direttiva 2000/30/KE
                  2
               , tistabbilixxi rekwiżiti minimi għal reġim ta’ spezzjonijiet tekniċi waqt it-traġitt tal-affidabilità stradali ta’ vetturi kummerċjali li jiċċirkolaw fit-territorju tal-Istati Membri. L-ittestjar tal-affidabilità stradali huwa parti minn reġim usa’ mfassal biex jiżgura li l-vetturi jinżammu f’kundizzjoni sikura u ambjentalment aċċettabbli waqt l-użu tagħhom, u dak ir-reġim ikopri l-ittestjar perjodiku tal-affidabilità stradali tal-vetturi f’konformità mad-Direttiva 2014/45/UE
                  3
                u l-ispezzjoni teknika waqt it-traġitt tal-vetturi użati għall-attivitajiet tat-trasport kummerċjali bit-triq skont id-Direttiva 2014/47/UE. 
            
            
               Id-Direttiva 2014/47/UE għandha tapplika għal vetturi b’veloċità skont id-disinn ta’ aktar minn 25 km/h tal-kategoriji stabbiliti fl-Artikolu 2(1) kif imsemmi fid-Direttiva 2003/37/KE
                  4
                u fid-Direttiva 2007/46/KE
                  5
                tal-Parlament Ewropew u tal-Kunsill. Minħabba l-bidliet fid-deżinjazzjonijiet tal-kategoriji tal-vetturi li jirriżultaw mit-tħassir tad-Direttiva 2003/37/KE bir-Regolament (UE) Nru 167/2013
                  6
               , dan l-att delegat għandu l-għan li jaġġorna r-referenzi għall-kategoriji ta’ vetturi rilevanti li saru sabiex jiġu allinjati mal-bidliet fil-leġiżlazzjoni dwar l-approvazzjoni tat-tip.
            
            
               2.KONSULTAZZJONIJIET QABEL L-ADOZZJONI TAL-ATT
            
            
               F’Mejju 2020, il-Kummissjoni waqqfet Grupp ta’ Esperti dwar l-Affidabbiltà Stradali u d-Dokumenti tar-Reġistrazzjoni tal-Vetturi (RWEG). Il-missjoni tal-RWEG hija li jassisti lid-DĠ MOVE fit-tħejjija ta’ atti mhux leġiżlattivi fl-oqsma tal-affidabbiltà stradali u d-dokumenti tar-reġistrazzjoni tal-vetturi, inkluż it-tħejjija ta’ atti delegati u ta’ implimentazzjoni, biex jassisti lill-Kummissjoni fit-tħejjija ta’ gwida rilevanti, u biex iwassal għal skambju ta’ esperjenza u prattika tajba f’dawk l-oqsma. L-RWEG eżamina l-abbozz tat-test tal-att delegat matul il-laqgħat tiegħu tas-17 ta’ Settembru 2020 u l-25 ta’ Novembru 2020. L-abbozz ta’ din id-Direttiva kien soġġett għal konsultazzjoni pubblika permezz tal-Portal għal Regolamentazzjoni Aħjar mis-16 ta’ April 2021 sal-14 ta’ Mejju 2021, u b’kollox irċieva seba’ tweġibiet. Sitt tweġibiet kienu jikkonċernaw il-massa massima tal-vettura fil-każ tal-liċenzji tas-sewqan tal-kategorija B, li hija kwistjoni mhux marbuta direttament ma’ dan l-att, u tweġiba waħda tat appoġġ ġenerali għall-inizjattiva. 
            
            
               3.ELEMENTI ĠURIDIĊI TAL-ATT DELEGAT
            
            
               L-Att Delegat huwa bbażat fuq l-ewwel inċiż tal-Artikolu 21 tad-Direttiva 2014/47/UE.
            
            
               B’mod speċifiku, l-ewwel inċiż tal-Artikolu 21 tad-Direttiva 2014/47/UE jistabbilixxi li l-Kummissjoni għandha tingħata s-setgħa li tadotta atti delegati skont l-Artikolu 22 sabiex taġġorna l-Artikolu 2(1) u l-punt 6 tal-Anness IV kif xieraq sabiex jitqiesu l-bidliet fil-kategoriji tal-vetturi li jirriżultaw minn emendi għal-leġiżlazzjoni msemmija f’dak l-Artikolu, mingħajr ma jiġi affettwat il-kamp ta’ applikazzjoni ta’ din id-Direttiva. Għal dik ir-raġuni, ir-referenzi għal dawk id-deżinjazzjonijiet jeħtieġ li jiġu aġġornati skont il-bidliet li rriżultaw mit-tħassir tad-Direttiva 2003/37/KE bir-Regolament (UE) Nru 167/2013.
            
            
               DIRETTIVA DELEGATA TAL-KUMMISSJONI (UE) .../...
            
            
               ta’ 29.6.2021
            
            
               li temenda d-Direttiva 2014/47/UE tal-Parlament Ewropew u tal-Kunsill fir-rigward ta’ modifiki fid-deżinjazzjonijiet tal-kategoriji tal-vetturi li jirriżultaw minn emendi għal-leġiżlazzjoni dwar l-approvazzjoni tat-tip 
               
            
               (Test b'rilevanza għaż-ŻEE)
            
            
               IL-KUMMISSJONI EWROPEA,
            
            
               Wara li kkunsidrat it-Trattat dwar il-Funzjonament tal-Unjoni Ewropea,
            
            
               Wara li kkunsidrat id-Direttiva 2014/47/UE tal-Parlament Ewropew u tal-Kunsill tat-3 ta’ April 2014 dwar l-ispezzjonijiet tekniċi waqt it-traġitt tal-affidabilità stradali ta’ vetturi kummerċjali li jiċċirkolaw fl-Unjoni u li jirrevoka d-Direttiva 2000/30/KE
                  7
               , u partikolarment l-Artikolu 21 tagħha, 
            
            
            
               Billi:
            
            
               (1)Id-Direttiva 2014/47/UE tapplika għal vetturi kummerċjali b’veloċità skont id-disinn ta’ aktar minn 25 km/h tal-kategoriji elenkati fl-Artikolu 2(1) ta’ dik id-Direttiva. Dawk il-kategoriji huma ddeterminati b’referenza għad-Direttivi 2003/37/KE
                  8
                u 2007/46/KE
                  9
                tal-Parlament Ewropew u tal-Kunsill.
            
         
         
            
               (2)Id-Direttivi 2003/37/KE u 2007/46/KE tħassru, rispettivament, bir-Regolament (UE) Nru 167/2013
                  10
               , u bir-Regolament (UE) Nru 2018/858
                  11
                tal-Parlament Ewropew u tal-Kunsill.
            
            
               (3)Minħabba l-bidliet fid-deżinjazzjonijiet tal-kategoriji tal-vetturi li rriżultaw mit-tħassir tad-Direttiva 2003/37/KE bir-Regolament (UE) Nru 167/2013, jenħtieġ li jiġu aġġornati l-kategoriji tal-vetturi msemmija fl-Artikolu 2(1) tad-Direttiva 2014/47/UE, kif ukoll il-punt 6 tal-Anness IV ta’ dik id-Direttiva.
            
            
               (4)Għaldaqstant, jenħtieġ li d-Direttiva 2014/47/UE tiġi emendata kif xieraq,
            
            
            
               ADOTTAT DIN ID-DIRETTIVA:
            
            
               Artikolu 1
            
            
            
               Id-Direttiva 2014/47/UE hija emendata kif ġej:
            
            
               (1)l-Artikolu 2 huwa emendat kif ġej:
            
            
               (a)il-paragrafu 1 huwa emendat kif ġej:
            
            
               (i) il-formulazzjoni introduttorja hija sostitwita b’dan li ġej:
            
            
               “1. Din id-Direttiva għandha tapplika għal vetturi b’veloċità skont id-disinn ta’ aktar minn 25 km/h tal-kategoriji li ġejjin, kif definit fir-Regolament (UE) Nru 167/2013 tal-Parlament Ewropew u tal-Kunsill*, u fir-Regolament (UE) 2018/858 tal-Parlament Ewropew u tal-Kunsill**:
            
            
               _________
            
            
               * Ir-Regolament (UE) Nru 167/2013 tal-Parlament Ewropew u tal-Kunsill tal-5 ta’ Frar 2013 dwar l-approvazzjoni u s-sorveljanza tas-suq ta’ vetturi għall-agrikoltura u għall-forestrija (ĠU L 60, 2.3.2013, p. 1).
            
            
               ** Ir-Regolament (UE) 2018/858 tal-Parlament Ewropew u tal-Kunsill tat-30 ta' Mejju 2018 dwar l-approvazzjoni u s-sorveljanza tas-suq ta' vetturi bil-mutur u t-trejlers tagħhom, u ta' sistemi, komponenti u unitajiet tekniċi separati maħsuba għal tali vetturi, li jemenda r-Regolamenti (KE) Nru 715/2007 u (KE) Nru 595/2009 u li jħassar id-Direttiva 2007/46/KE (ĠU L 151, 14.6.2018, p. 1)”;
            
            
               (ii) il-punt (d) huwa sostitwit b’dan li ġej: 
            
            
               “(d) vetturi tal-kategoriji T1b, T2b, T3b, T4.1b, T4.2b u T4.3b li l-użu tagħhom prinċipalment isir f’toroq pubbliċi għal skopijiet kummerċjali ta’ trasport tal-merkanzija bit-triq, b’veloċità massima skont id-disinn ta’ aktar minn 40 km/h.”;
            
            
            
               (2)Fl-Anness IV, il-punt 6 huwa emendat kif ġej:
            
            
               (a)il-punti (g) u (h) huma sostitwiti b’dan li ġej:  
            
         
         
            
               (g)  T1b;
            
            
               (h)  T2b;
            
            
               (b) jiżdiedu l-punti minn (i) sa (m) li ġejjin:   
            
            
               (i)   T3b
            
            
               (j)   T4.1b
            
            
               (k)  T4.2b
            
            
               (l)   T4.3b
            
            
               (m)   Kategorija oħra ta’ vettura: 
            
            
                        (jekk jogħġbok speċifika)
            
            
            
               Artikolu 2
            
            
               Traspożizzjoni
            
            
            
               1. L-Istati Membri għandhom jadottaw u jippubblikaw, sa mhux iktar tard minn [OP: jekk jogħġbok niżżel id-data — sena wara d-data tal-pubblikazzjoni ta’ dan l-att], il-liġijiet, ir-regolamenti u l-miżuri amministrattivi meħtieġa biex jikkonformaw ma’ din id-Direttiva. Huma għandhom jikkomunikaw it-test ta’ dawk id-dispożizzjonijiet lill-Kummissjoni minnufih.
            
            
               Huma għandhom japplikaw il-miżuri meħtieġa biex jikkonformaw mal-Artikolu 1 minn [OP: jekk jogħġbok niżżel id-data — l-istess bħall-iskadenza tat-traspożizzjoni hawn fuq].  
            
            
               Meta l-Istati Membri jadottaw dawk il-miżuri, dawn għandhom jinkludu referenza għal din id-Direttiva jew għandhom jinkludu dik ir-referenza meta jiġu pubblikati uffiċjalment. Il-metodi kif issir dik ir-referenza għandhom jiġu stabbiliti mill-Istati Membri. 
            
            
            
               2. L-Istati Membri għandhom jikkomunikaw lill-Kummissjoni t-test tad-dispożizzjonijiet ewlenin tal-liġi nazzjonali li huma jadottaw fil-qasam kopert minn din id-Direttiva. 
            
            
               Artikolu 3
            
            
               Dħul fis-seħħ
            
         
         
            
            
               Din id-Direttiva għandha tidħol fis-seħħ fl-għoxrin jum wara dak tal-pubblikazzjoni tagħha f'Il-Ġurnal Uffiċjali tal-Unjoni Ewropea.
            
            
               Artikolu 4
            
            
               Destinatarji
            
            
            
               Din id-Direttiva hija indirizzata lill-Istati Membri.
            
            
               Magħmul fi Brussell, 29.6.2021
            
            
               
                     Għall-Kummissjoni
               
               
                     Il-President
                     Ursula VON DER LEYEN
               
            
         
         
            
                  
                     (1)
                  
                        Id-Direttiva 2014/47/UE tal-Parlament Ewropew u tal-Kunsill tat-3 ta’ April 2014 dwar l-ispezzjonijiet tekniċi waqt it-traġitt tal-affidabilità stradali ta’ vetturi kummerċjali li jiċċirkolaw fl-Unjoni u li jirrevoka d-Direttiva 2000/30/KE (ĠU L 127, 29.4.2014, p. 134)
               
               
                  
                     (2)
                  
                        Id-Direttiva 2000/30/KE tal-Parlament Ewropew u tal-Kunsill tas-6 ta' Ġunju 2000 dwar l-ispezzjoni teknika tal-ġenb tat-triq biex jiġi stabbilit jekk il-vetturi kummerċjali li jiċċirkulaw fil-Komunità humiex tajba għat-triq (ĠU L 203, 10.8.2000, p. 1)
               
               
                  
                     (3)
                  
                        Id-Direttiva 2014/45/UE tal-Parlament Ewropew u tal-Kunsill tat-3 ta’ April 2014 dwar testijiet perjodiċi tal-affidabbiltà stradali għal vetturi bil-mutur u t-trejlers tagħhom u li tħassar id-Direttiva 2009/40/KE (ĠU L 127, 29.4.2014, p. 51)
               
               
                  
                     (4)
                  
                        Id-Direttiva tal-Parlament Ewropew u tal-Kunsill Nru 2003/37/KE tas-26 ta’ Mejju 2003, dwar l-approvazzjoni tat-tip ta’ tratturi għall-agrikoltura jew għall-foresti, il-karrijiet tagħhom u makkinarju irmunkat interkambjabbli, flimkien mas-sistemi tagħhom, komponenti u unitajiet tekniċi separati u r-revoka tad-Direttiva 74/150/KEE (ĠU L 171, 9.7.2003, p. 1).
               
               
                  
                     (5)
                  
                        Id-Direttiva 2007/46/KE tal-Parlament Ewropew u tal-Kunsill tal-5 ta’ Settembru 2007 li tistabbilixxi kwadru għall-approvazzjoni ta’ vetturi bil-mutur u l-karrijiet tagħhom, u ta’ sistemi, komponenti u unitajiet tekniċi separati maħsuba għal tali vetturi (ĠU L 263, 9.10.2007, p. 1).
               
               
                  
                     (6)
                  
                        Ir-Regolament (UE) Nru 167/2013 tal-Parlament Ewropew u tal-Kunsill tal-5 ta’ Frar 2013 dwar l-approvazzjoni u s-sorveljanza tas-suq ta’ vetturi għall-agrikoltura u għall-forestrija, (ĠU L 60, 2.3.2013, p. 1)
               
               
                  
                     (7)
                  
                        Id-Direttiva 2000/30/KE tal-Parlament Ewropew u tal-Kunsill tas-6 ta' Ġunju 2000 dwar l-ispezzjoni teknika tal-ġenb tat-triq biex jiġi stabbilit jekk il-vetturi kummerċjali li jiċċirkulaw fil-Komunità humiex tajba għat-triq (ĠU L 203, 10.8.2000, p. 1).
               
               
                  
                     (8)
                  
                        Id-Direttiva tal-Parlament Ewropew u tal-Kunsill Nru 2003/37/KE tas-26 ta’ Mejju 2003, dwar l-approvazzjoni tat-tip ta’ tratturi għall-agrikoltura jew għall-foresti, il-karrijiet tagħhom u makkinarju irmunkat interkambjabbli, flimkien mas-sistemi tagħhom, komponenti u unitajiet tekniċi separati u r-revoka tad-Direttiva 74/150/KEE (ĠU L 171, 9.7.2003, p. 1).
               
               
                  
                     (9)
                  
                        Id-Direttiva 2007/46/KE tal-Parlament Ewropew u tal-Kunsill tal-5 ta’ Settembru 2007 li tistabbilixxi kwadru għall-approvazzjoni ta’ vetturi bil-mutur u l-karrijiet tagħhom, u ta’ sistemi, komponenti u unitajiet tekniċi separati maħsuba għal tali vetturi (ĠU L 263, 9.10.2007, p. 1).
               
               
                  
                     (10)
                  
                        Ir-Regolament (UE) Nru 167/2013 tal-Parlament Ewropew u tal-Kunsill tal-5 ta’ Frar 2013 dwar l-approvazzjoni u s-sorveljanza tas-suq ta’ vetturi għall-agrikoltura u għall-forestrija, (ĠU L 60, 2.3.2013, p. 1)
               
               
                  
                     (11)
                  
                        Ir-Regolament (UE) 2018/858 tal-Parlament Ewropew u tal-Kunsill tat-30 ta' Mejju 2018 dwar l-approvazzjoni u s-sorveljanza tas-suq ta' vetturi bil-mutur u t-trejlers tagħhom, u ta' sistemi, komponenti u unitajiet tekniċi separati maħsuba għal tali vetturi, li jemenda r-Regolamenti  (KE) Nru 715/2007 u (KE) Nru 595/2009 u li jħassar id-Direttiva 2007/46/KE (ĠU L 151, 14.6.2018, p. 1).